To mænd forsøgte omkring kvart over et natten til søndag at voldtage en 30-årig kvinde i Aalborg. Kvinden kom gående af Bodumvej i Aalborg Øst da to mænd overfaldt hende. Gerningsmændene trak kvinden ind i et buskads og forsøgte at hive tøjet af hende. Den 30-årige kvinde gjorde voldsomt modstand og råbte op. Hendes opråb blev hørt af et vidne, der ilede til og kom hende til undsætning. Gerningsmændene løb derefter fra stedet. Ifølge Nordjyllands Politi, beskrives de to gerningsmænd, som somalisk af udseende. Den ene af de to gerningsmænd var iført gule bukser. Politet hører gerne fra dig på 114, hvis du har oplysninger vedrørende sagen.

Referat:
En 30-årig kvinde blev natten til søndag trukket ind i et buskads, hvor to gerningsmænd forsøgte at hive tøjet af hende.